امریکا قوشمه ایالتلریده, جورج فلوید نینگ 26 می ده مینه سوتا ایالتی ده پولیس تامانیدن اولدیریلیشی آرتیدن باشله گن عکس العمل نینگ آرتیب کیتیشی آرتیدن, پایتخت واشنگتن ده بیر مینگ 300 بولگن ملی محافظ کوچ لری گه بیر مینگ 500 کیشی قوشیمچه قیلینماقده.
نیویورک پولیسی اوشبو شهرده, نمایش لر جریانیده یوز بیرگن یغما حادثه لری سببلی 700 مینگ گه یقین کیشی نینگ قولگه آلینگن لیگی نی بیلدیردی.
بیاناتده, یوز بیرگن حادثه لر عاقبتیده 10 دن آرتیق پولیس نینگ یره لنگن لیگی بیلدیریلدی.
عینی دمده 10 دن آرتیق پولیس موتری گه ضرر بیریلدی.
شهر نینگ مشهور 5 – جاده سی ده گی مغازه لرنینگ یغماله نیشی نتیجه سیده کوچه گه چیقیش ممنوعیتی جاری هفته نینگ سونگگی گه قدر اوزه ی تیریلدی.
شهر ده یغمالش نینگ آلدی نی آلیش اوچون محللی وقت بیلن کیچقرون ساعت 20 دن باشلب بعضی کوچه لر یاپیلدی.
عینی دمده, تگزاس ده گی ناراضی چیلیک نمایش لری گه اشتراک ایتگن 25 مینگ نمایشچی گه جورج فلوید نینگ عایله اعضا لری هم قتنشدی.
کالیفرنیا ده ایسه, مینگلب نمایشچی ملی محافظ لرنینگ موجودیتی گه قره مسدن ناراضی چیلیک نمایش لری نی دوام ایتتیردی.
واشنگتن دی سی ده, ناراضی چیلیک نمایش لری بیر آزگینه تینچ بولیب اوتدی.
آق اوی نینگ تیگره گیده خوفسیزلیک کوچ لری نمایشچی لر گه قرشی قتتیق تدبیر لر آلدی.
نمایشچی لر کیچکی پیت ده آق اوی نینگ آلدی دن اوزاقلشدی.
عینی دمده امریکا قوشمه ایالتلری رهبریتی, حادثه لر گه قرشی واشنگتن دی سی ده تدبیر لر نی آرتیرماقده.
کیچقرون, 1500 نفر ملی محافظ عسکری دن تشقری واشنگتن یقینی ده گی حربی مرکز لر گه هم قوشیمچه کوچ یوباریلگن لیگی انیقلندی.
اندریو هوا قونلغه سی گه, 14 هلیکوپتر کیلتیریلدی.
امریکا قوشمه ایالت لری دولت ساغلیق نی سقلش اداره سی نینگ باشلیغی دوکتور جرمی آدمس, ناراضی چیلیک نمایش لری جریانیده ماسک کییلیشی گه قره مسدن اجتماعی مسافه گه اهمیت بیریلمه گن لیگی نی بیلدیردی.
آدمس, اوشبو وضعیت نینگ کرونا ویروس نی یوقتیریب آلگن لر سانی نینگ آرتیب کیتیشی گه سبب بولیشی نینگ ممکن ایکن لیگی نی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
